**FIGYELEM!**

**Önkormányzati támogatás igényelhető felsőoktatási hallgatók részére**

**(nem azonos a Bursa Hungarica pályázattal)**

**Kondoros Város Önkormányzat Képviselő-testületének Szociális és Egészségügyi Bizottsága a felsőoktatási hallgatók részére kérelemre pénzbeli támogatást nyújthat a tanulmányok segítésére.**

**Azokat a hallgatókat lehet támogatásban részesíteni, ahol a családban az egy főre jutó havi jövedelem összege nem haladja meg az öregségi nyugdíjminimum összegének 350 %-át.**

**A támogatás összege: félévenként 10.000,- Ft**

**A támogatás csak abban az esetben kerül folyósításra, ha a pályázó a támogatási kérelem benyújtásakor beiratkozott hallgatója a felsőoktatási intézménynek és a hallgató a lezárt félévet igazolja.**

**A kérelmeket a szükséges igazolásokkal minden év február és szeptember hónapban lehet benyújtani a Hivatal Szociális irodájában.**

**Kérelem nyomtatvány letölthető a** [**www.kondoros.hu**](http://www.kondoros.hu) **oldalról (Letöltések, Nyomtatványok)**

**Kondorosi Közös Önkormányzati Hivatal**